คือเวลาผมเครียดหรือคิดเรื่องอะไรเยอะๆ มันจะมีอาการเจ็บที่กลางหน้าอกค่อนไปทางซ้ายนิดนึง อาการจะเป็นแบบว่าเจ็บจิ๊ดๆ เป็นระยะๆ ต้องพยายามผ่อนอารมณ์ลง อาการถึงจะค่อยๆหายไป แต่เป็นแบบนี้ทุกครั้งเวลาเครียด บางครั้งก็เจ็บเวลาหายใจเข้า จนไม่สามารถหายใจเข้าแรงๆได้เป็นเวลานาน หรืออาจเป็นเพราะผมสูบบุหรี่จัดด้วย ประมาณวันละ1ซอง ยิ่งเครียดมากๆ ถือได้ว่าสูบมวนต่อมวนเลยก็ว่าได้ครับ อยากทราบอาการเจ็บมาตรงไหน จะหายได้ไหมครับ ขอบครับ
สวัสดีคะ อาการเจ็บหน้าอก เป็นอาการที่ต้องมาแยกออกเป็นภาวะดังนี้ค่ะการอักเสบของกล้ามเนื้อหรือกระดูกปัญหาเรื่องการติดเชื้อในปอด หรือ เรื่องของความผิดปรกติของปอดปัญหาเรื่องโรคหัวใจและหลอดเลือดปัญกาเรื่องกระเพาะอาหาร เช่น แผลในกระเพาะอาหารหรือลำไส้ประวัติที่เกิดสัมพันธ์กับอารมณ์หรือภาวะเครียดอาจจะเป็นเรื่องอาจจะเกิดจากเรื่องของกล้ามเนื้ออักเสบได้ค่ะ แต่อย่างไรก็ตามประวัติเรื่องการสูบหรี่ ทำให้ต้องมองหาความผิดปรกติของปอด ร่วมกับหัวใจด้วยค่ะบุหรี่เป็นหนึ่งในตัวกระตุ้นที่อาจจะให้เกิดการหดเกร็งของเส้นเลือดหัวใจได้ค่ะ ดังนั้นอาจจะมาด้วยอาการเจ็บหน้าอกได้คะ หรือ อาจจะมีปัญหาเรื่องของหลอดลมปอดที่ตีบก็จะมาด้วยอาการเจ็บแน่นหน้าอกได้ค่ะควรจะไปพบแพทย์เพื่อตรวจเพิ่มเติมค่ะช่วงนี้แนะนำเรื่องงดการสูบบุหรี่ ดื่มน้ำให้มาก และพักผ่อนให้เพียงพอ